《代吉席宴都运焕章校书知府亲家致语》
宋代·王子俊

天唤风雷落诏黄，身披云锦护天章。
日随汉使旌旗暖，路入韩城草木香。
即上星辰扶北极，先持衣钵付东厢。
不知今夕端何夕，且向梅花顿举觞。

作者简介：宋吉州吉水人，字才臣，号格斋。王大临子。从杨万里、周必大游，为延誉于朱熹，熹勉以博取守约之功。喜为诗，文章赡蔚典丽，万里极称之。安丙帅蜀，辟为制置使属官。有《史论》、《三松集》等。